**Uznesenie č. 77/2018**

OZ **berie na vedomie** Výzvu obyvateľov obce Dolná Krupá proti pôsobeniu gangu Nočných vlkov v katastri obce a **konštatuje**:

1. že na základe obhliadky miesta vykonanej starostom obce a poslancami obecného zastupiteľstva terajšie využívanie objektu nie je v súlade so záväznou časťou územno-plánovacej dokumentácie Obce Dolná Krupá, keďže predmetná lokalita je v nej určená ako plochy poľnohospodárskej výroby a poľnohospodárskych služieb. Dodržanie príslušných ustanovení stavebného zákona a nesúlad s územným plánom obce rieši Slovenská stavebná inšpekcia v Nitre, o výsledku budú občania informovaní.
2. predstavitelia obce Dolná Krupá majiteľovi tlmočili svoje znepokojenie nad tým, že na pozemkoch umožnil výcvik členov združenia Slovenskí Branci, čo pán Hambálek priznal ako chybu, ktorá sa v budúcnosti nebude opakovať,
3. predstavitelia obce Dolná Krupá žiadali od majiteľa stanovisko k pôsobeniu motorkárskeho klubu Noční vlci. Jozef Hambálek uviedol, že v lokalite má sídlo občianske združenie NV Europa, ktorej členmi sú slovenskí občania,
4. terajší stav objektu, predmety v ňom umiestené a v súčasnosti vykonávané aktivity nepredstavujú ohrozenie bezpečnosti obyvateľov obce.